Piiukaarelaid
Piiukaarelaid (ka Piiukaare laid, Piiukare, Piiulaid) on 8,49 hektari suurune saar Liivi lahes, halduslikult Pärnumaal Lääneranna vallas Mereäärse külas, üks Varbla laidudest. Laiu rannajoone pikkus on 1,8 kilomeetrit. Laid asub 100 meetrit Selglaiust kagus. Laid on kaarja kujuga, põhjarannikul ulatub merre 2 maasäärt. Laidu katab valdavalt roostik, kunagisest niidust on järgi üksikud alad. Laid kuulub Varbla laidude looduskaitseala koosseisu ja on looduskaitse all.